**Tlačová správa**

**21. 10. 2020**

**Renault eWays: Skupina Renault predstavuje dva nové projekty skladovania energie**

* **Pri príležitosti Renault eWays, podujatia, ktorý sa venuje elektromobilite a nulovým uhlíkovým emisiám, Skupina Renault uvádza nové konkrétne riešenia pre energetické riadenie:**
* **Uvedenie prvého Advanced Battery Storage (ABS) v Douai vo Francúzsku**
* **Projekt SmartHubs spolu so Spoločnosťou Connected Energy v Západnom Sussexe v Spojenom kráľovstve**

**Skupina Renault pokračuje vo svojom záväzku smerom k udržateľnej mobilite, ktorá pôsobí na elektrický ekosystém ako celok. S projektom Advanced Battery Storage vo Francúzsku a projektom Smarthubs vo Veľkej Británii iniciuje dva veľké projekty v Európe s opätovným využitím batérií. Spoločným zámerom je zvládnuť rozdiel medzi spotrebou a výrobou elektriny s cieľom zvýšiť podiel obnoviteľných energií na skladbe zdrojov energie. Cieľom je udržať rovnováhu medzi ponukou a dopytom v elektrickej sieti integráciou rôznych zdrojov energie s prerušovanými výrobnými kapacitami.**

Projekt Advanced Battery Storage prvýkrát otestovali v továrni Georges Besse v Douai, ktorú sprostredkovala Spoločnosť NIDEC ASI, partner a poskytovateľ priestorov. Tento projekt je súčasťou Skupiny Renault a je zameraný na vývoj inteligentného elektrického ekosystému v prospech energetickej výmeny.

Tento nový projekt sleduje aj najmenší nesúlad medzi spotrebou a výrobou energie, ktorý spôsobuje poruchy, ktoré môžu narušiť stabilitu frekvencie domácej siete. Stacionárne uskladnenie energie tak umožňuje regulovať a stabilizovať sieť nabíjaním batérií, keď je nízky dopyt. A akonáhle je vysoký dopyt, opätovne poskytne energiu obsiahnutú v týchto batériách späť do siete.

Projekt Advanced Battery Storage sa týka batérií pre elektromobily, ktoré uložili do kontajnerov. Ich kapacita je takmer 50 MWh a sú na niekoľkých miestach vo Francúzsku. Prevádzka v Douai má celkovú inštalovanú kapacitu 4,7 MWh s opätovným využitím batérií. Zároveň má aj nové batérie, ktoré sú uskladnené pre budúce použitie.

Advanced Battery Storage sa realizuje spolu so Spoločnosťou Banque des Territoires, nadáciou Ecological Transport Modernisation a nemeckým startupom The Mobility House. Toto všetko ukazuje schopnosť Skupiny predvídať environmentálne problémy a ponúkať príležitosti na inovácie spolu s novými službami.

Projekt SmartHubs so Spoločnosťou Connected Energy sa nachádza v Západnom Sussexe v Spojenom kráľovstve. Batérie z vozidiel Renault s opätovným využitím aplikujú spolu s inými technológiami ako súčasť miestneho energetického systému. Ten pomáha poskytovať čistejšiu a lacnejšiu energiu v sociálnom bývaní, doprave, infraštruktúre, súkromných domoch a miestnych podnikoch. Batérie zabudujú do špeciálne navrhnutých systémov E-STOR Spoločnosti Connected Energy.

Projekt Smart Hubs nainštaluje niekoľko 360 kWh systémov E-STOR v priemyselných a komerčných prevádzkach. Niektoré budú spojené spolu so solárnymi panelmi či nabíjačkami na elektrické vozidlá, aby pomohli znižovať náklady na energiu a optimalizovať využitie obnoviteľnej energie. Bude tu tiež nainštalovaný systém E-STOR, ktorý na uskladnenie 14,5 MWh energie použije asi 1 000 použitých batérií, ktoré sa rýchlo nabijú a vybijú, tak aby sa vyrovnala elektrická sieť. Tento systém uloží dostatok energie na napájanie priemerne 1695 domácností na celý deň. Projekt Smarthubs je jedným zo štyroch, ktoré iniciovala vláda Spojeného kráľovstva. Majú pomôcť navrhnúť energetické systémy do budúcnosti.

Tento projekt SmartHubs realizuje konzorcium, ktoré vedie Spoločnosť Connected Energy s partnermi Moixa, PassivSystems, ICAX, Newcastle University, West Sussex County Council a Innovate UK.

Všetky konferencie, články a informácie, ktoré sa prezentujú na konferencii Renualt eWays, nájdete na [webovej stránke.](https://easyelectriclife.groupe.renault.com/fr/eways/)

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk